་འགྲུབ་ཀྱང༌།
ལྟེ་བ་ལ་ལྷུང་ན་དཀའ་བས་འགྲུབ་ལ། དངོས་གྲུབ་མི་འགྲུབ་པ་ལ་ནི་དཀྱིལ་འཁོར་གྱི་དེ་ཉིད་
ཀྱང་མི་བསྟན་ཏེ། འོན་ཀྱང་བསང་སྦྱངས་བྱས་ནས་ཕྱིས་གཞུག་པར་བྱའོ། །དེ་ནས་པྲ་ཏི་གྲྀཧྞ་
ཨི་མཾ་ས་ཏྭ་མ་ཧཱ་བ་ལ། ཞེས་པས་སློབ་མའི་མགོ་ལ་ཕྲེང་བ་དཀྲིས་ནས་ཕྲེང་བའི་དབང་
བསྐུར་ཏེ། དེའི་མིག་གཉིས་སུ་ཨཾ་བསམས་ནས། རྡོ་རྗེ་སེམས་དཔའ་དེང་ཁྱོད་ཀྱི། །མིག་
འབྱེད་པར་ནི་བརྩོན་པར་མཛད། །ཕྱེ་བས་ཐམས་ཅད་མཐོང་འགྱུར་བ། །རྡོ་རྗེའི་མིག་ནི་བླ་ན་
མེད། །ཧེ་བཛྲ་བཱ་ཤྱེ། དཀྱིལ་འཁོར་བཟང་པོ་འདི་ལ་ལྟོས། །ད་ནི་དད་པ་རབ་ཏུ་བསྐྱེད། །ཁྱོད་
ནི་སངས་རྒྱས་རིགས་སུ་སྐྱེས། །སྔགས་དང་ཕྱག་རྒྱས་བྱིན་གྱིས་བརླབས། །དམ་ཚིག་ཐམས་
ཅད་བཅིང་བ་དང་། །སྔགས་རྣམས་ལ་ཡང་བརྩོན་པར་གྱིས། །ཞེས་བརྗོད་ནས། རྟེན་དང་
བརྟེན་པའི་དཀྱིལ་འཁོར་ཡོངས་སུ་རྫོགས་པར་བསྟན་པར་བྱའོ། །དེ་ནས་དཀྱིལ་འཁོར་ལ་
གཡས་ཕྱོགས་ནས་བསྐོར་བ་ལན་གསུམ་བྱ་སྟེ། ཤར་ནས། ན་མཱ་ཏེ་ཧཱུཾ། ན་མཿམེ་ཧཱུཾ། ན་མོ་ན་
མཿཧཱུཾ་ཞེས་པས་ཕྱག་བྱའོ། །དེ་ནས་དབང་བསྐུར་བ་ནི། དང་པོར་ལས་སློབ་གཞན་དག་གིས་
-542-

----------
སྔགས་ལ་འཇུག་པའི་སྒོ་ལས། དུས་འཁོར་ལུགས་གསང་འཇིགས་བདེ་དགྱེས་མངོན་དཀྱིལ། ༨༦༽
དཀྱིལ་འཁོར་གྱི་ཤར་རམ། དབང་ལྡན་དུ་ཁྲུས་སའི་དཀྱིལ་འཁོར་གྲུ་བཞི་པ་སྒོ་བཞི་པ་
དཀར་དམར་ནག་པའི་ར་བ་གསུམ་དང་ལྡན་པའམ། དཀར་པོ་དང་ལྡན་པ། ནང་ན་འཕར་མ་
གཉིས་དང་བཅས་པའི་དབུས་སུ་སྣ་ཚོགས་པདྨ་འདབ་མ་བརྒྱད་ཀྱི་ཕྱོགས་བཞིའི་འདབ་
མར་རྡོ་རྗེ་ལ་སོགས་པ་མཚན་མ་རྣམས་བྲིས་ཏེ། དེར་བུམ་པ་རྣམས་ཕྱོགས་བཞིའི་དབྱེ་
བས་བཀོད་ལ་གཞག་གོ། དེ་ནས་སློབ་མས་ཕྱག་དང་མཎྜལ་(ཡོན་ལ་སོགས་པ)རྒྱ་ཆེར་
ཕུལ་ནས་མེ་ཏོག་དང་བཅས་པའི་ཐལ་མོ་སྦྱར་བའི་བར་སྔར་ལྟར་བྱས་ཏེ། བྱང་ཆུབ་རྡོ་རྗེ་
སངས་རྒྱས་ལ། །མཆོད་ཆེན་ཇི་ལྟར་བསྩལ་པ་ལྟར། །བདག་ཀྱང་བསྐྱབ་པའི་དོན་གྱི་ཕྱིར། །
ནམ་མཁའི་རྡོ་རྗེ་དེང་བདག་སྩོལ། །ཅེས་ལན་གསུམ་གསོལ་བ་འདེབས་སུ་བཅུག་ནས་དེ་
ལ་ཧེ་རུ་ཀ་རིགས་ལྔས། སངས་རྒྱས་དག་ནི་ཐམས་ཅད་ཀྱི། །གསང་གསུམ་གནས་ལས་
བྱུང་བ་ཡི། །ཁམས་གསུམ་ཀུན་གྱི་ཕྱག་བྱས་པའི། །རྡོ་རྗེ་དབང་བསྐུར་ཆེན་པོ་སྦྱིན། །ཨོཾ་
བཛྲ་ཨ་བྷི་ཥིཉྩ་ཧཱུཾ། ཞེས་གསུངས་ཤིང་བདུད་རྩི་ལྔས་གང་བའི་བུམ་པ་ལྔས་སྤྱི་བོ་ནས་
དབང་བསྐུར། རིག་མས་གླུ་ལེན། སེམས་མ་རྣམས་ཀྱིས་མཆོད། ཁྲོ་བོ་རྣམས་ཀྱིས་བགེགས་
བསྐྲད་ཅིང༌། ལྷའི་རྔ་བོ་ཆེའི་སྒྲ་གྲག་པ་དང༌། གུར་ཀུམ་གྱི་མེ་ཏོག་གི་ཆར་འབེབས་པ་ལ་
སོགས་པ་ངོ་མཚར་བའི་དགེ་མཚན་དུ་མ་དང་ལྡན་པར་དབང་བསྐུར་པས་སྐུ་ཐམས་ཅད་གང༌།
དྲི་མ་ཐམས་ཅད་དག་ཆུ་ལྷག་མ་ཡར་ལུད་པ་ལས་མི་བསྐྱོད་པའི་གཙོ་བྱས་པའི་རིགས་ལྔ་
ཚོགས་པས་དབུ་བརྒྱན་པར་གྱུར། དེ་ནས་ཡེ་ཤེས་པས་ཨོཾ་བཛྲ་རཏྣ་ཨ་བྷི་ཥིཉྩ་ཏྲཾ། ཞེས་རིན་
པོ་ཆེའི་ཅོད་པན་གྱིས་དབང་བསྐུར། ༀ་ཊུ་བཛྲ་ཏུ་ཥྱ་ཧོཿ ཞེས་པས་དར་དཔྱངས་ཀྱི་དབང་
བསྐུར། སངས་རྒྱས་ཀུན་གྱི་རྡོ་རྗེའི་དབང་། །དེ་རིང་ཁྱོད་ལ་བསྐུར་བར་བྱ། །སངས་རྒྱས་
ཀུན་ཏུ་རབ་བསྒྲུབ་ཕྱིར། །རྡོ་རྗེ་འདི་ནི་ཁྱོད་ཀྱིས་ལོངས། །ཨོཾ་བཛྲ་ཨ་དྷི་པ་ཏི་ཏྭཾ། ཨོཾ་བྷི་ཥིཉྩཱ་
མི། ཏིཥྛ་བཛྲ་ས་མ་ཡ་སྟཱ། ཞེས་པས་རྡོ་རྗེའི་དྲིལ་བུའི་དབང་བསྐུར། འདི་དེ་སངས་རྒྱས་
-543-

བོ་དོང་བཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཐམས་ཅད་ཡིན། །ཕྱག་ན་རྡོ་རྗེའི་ལག་ན་འདུག། ཁྱོད་ཀྱིས་ཀྱང་ནི་རྟག་ཏུ་བཅང༌། །ཕྱག་ན་
རྡོ་རྗེའི་རྟུལ་ཞུགས་བསྟན། །ཨོཾ་སརྦ་ཏ་ཐཱ་ག་སིད་དྷི་བཛྲ་ས་མ་ཡ་ཏིཥྛ་ཨེ་ཥ་ཏཱཾ་དྷ་ར་ཡཱ་མི།
བཛྲ་ས་ཏྭ་ཧི་ཧི་ཧི་ཧི་ཧཱུཾ། ཞེས་པས་རྡོ་རྗེའི་རྟུལ་ཞུགས་ཀྱི་དབང་བསྐུར། ཨོཾ་བཛྲ་ས་ཏྭ་ཏྭཾ།
ཨ་བྷི་ཥིཉྩ་མི། བཛྲ་ནཱ་མཿ ཨ་བྷི་ཥེ་ཀ་ཏ། ཀྱཻ་རྡོ་རྗེ་ཞེས་བྱའི་དེ་བཞིན་གཤེགས་པའོ། །ཞེས་
པས་མིང་དབང་བསྐུར། དེང་ནས་བརྩམས་ཏེ་སེམས་བསྐྱེད་པ། །ཙམ་གྱིས་ཆོས་ཀྱི་འཁོར་
ལོ་བསྐོར། །ཞེས་པས་རྗེས་གནང་བྱིན་ཏེ། ཨོཾ་སརྦ་ཏ་ཐཱ་ག་ཏ་སཔྟ་ཨ་བྷི་ཥེ་ཀ་ཏ་བྷུ་མི་པྲབ་
ཏི་ཧོ། ཞེས་པས་ས་བདུན་པ་ཐོབ་པར་བསམ་མོ། །རྡོ་རྗེ་ཆེ་དང་དྲིལ་བུ་ཆེ། །ཟུང་ཅིག་རྡོ་རྗེར་
བྱིན་གྱིས་བརླབས། །དེ་རིང་རྡོ་རྗེ་སློབ་དཔོན་གྱུར། །སློབ་མའི་ཚོགས་རྣམས་བསྡུ་བར་
གྱིས། །རྡོ་རྗེ་ཐུགས། དྲིལ་བུ་གསུང་། རང་ལྷ་སྐུ་ཕྱག་རྒྱ་ཆེན་པོའི་དམ་ཚིག་ཐོབ་ཅེས་པས་
རྡོ་རྗེ་སློབ་དཔོན་གྱི་དབང་བསྐུར། ཡང་ན་དུས་ཀྱི་འཁོར་ལོར་གསུངས་པ་ལྟར་བྱིས་པ་
འཇུག་པའི་དབང་བདུན་དང་། (ནུ་མའམ་བུམ་པའི་དབང་སྐུར་ལ་སོགས་པ་དབང་བཞི་
བསྐུར་བར་བྱ་སྟེ། དུས་ཀྱི་འཁོར་ལོ་གསུངས་གསང་འདུས་སོགས་ཀྱང་ངོ༌། །)བླ་མས་
བདུད་རྩི་གནང་སྟེ། ཇི་ལྟར་འདས་པའི་སངས་རྒྱས་ཀྱིས། །བྱང་ཆུབ་སྲས་རྣམས་དབང་
བསྐུར་བ། །དེ་བཞིན་གསང་བའི་དབང་གིས་ནི། །སེམས་ཀྱི་རྒྱུན་གྱིས་དབང་བསྐུར་རོ། །ཨོཾ་
མ་ཧཱ་སུ་ཁ་ཧོས། གསང་དབང་ཐོབ། ཐབས་ཤེས་སྦྱར་ཏེ། འདི་ཉིད་ཡེ་ཤེས་ཆེན་པོ་ཉིད། །
ཐམས་ཅད་ལུས་ལ་རྣམ་པར་གནས། །གཉིས་དང་གཉིས་སུ་མེད་པའི་ཚུལ། །དངོས་དང་
དངོས་མེད་བདག་ཉིད་གཙོ། །བརྟན་དང་གཡོ་བ་ཁྱབ་ནས་གནས། །པདྨ་བཛྲ་ཧོཿ ཞེས་པས་
ཤེས་རབ་ཡེ་ཤེས་ཐོབ། །ཡེ་ཤེས་འདི་ནི་ཆེས་ཕྲ་ཞིང༌། །རྡོ་རྗེ་ནམ་མཁའི་དཀྱིལ་ལྟ་བུ། །ཕྲ་
རབ་རྡུལ་ཕྲན་བྲལ་མཐར་ཕྱིན། །ཁྱོད་ཀྱིས་ཕ་ནི་ཁྱོད་ཉིད་དེ། །ཞེས་པས་ཚིག་དབང་ཐོབ་
པར་གྱུར་ཏེ། ཨོཾ་སརྦ་ཏ་ཐཱ་ག་ཏ་ད་ཨ་བྷི་ཥེ་ཀ་བྷུ་མི་བྲ་ཏཱཾ་ཧཾ། ཞེས་པས་ས་བཅུ་གཅིག་པ་
-544-

སྔགས་ལ་འཇུག་པའི་སྒོ་ལས། དུས་འཁོར་ལུགས་གསང་འཇིགས་བདེ་དགྱེས་མངོན་དཀྱིལ།
༨༦༽
འཐོབ་པར་མོས་པ་བསྐྱེད་དོ། །དེ་ཐམས་ཅད་ཀྱིས་དངོས་གཞིའི་ཆོ་ག་བཤད་ཟིན་ཏོ། །
རྗེས་ཀྱི་ཆོ་ག་ནི། དེ་ནས་སློབ་མས་མཎྜལ་ཕུལ་ཏེ། ཕྱག་འཚལ་ཞིང་ཐལ་མོ་སྦྱར་ནས།
གཙོ་བོས་ཇི་ལྟར་བཀའ་བསྩལ་པ། །དེ་དག་ཐམས་ཅད་བདག་གིས་བགྱི། །ཞེས་པ་ལན་
གསུམ་གྱིས་དམ་བཅས་ཏེ། མོས་པ་དང༌། དད་པ་དང་གུས་པ་ཆེན་པོའི་སེམས་ཀྱིས་ཇི་ལྟར་
འབྱོར་པའི་ས་གཞི་དང་། ཡིད་དུ་འོང་བའི་ཆུང་མ་དང་། བུ་དང་། བུ་མོ་དང་། བྲན་ཕོ་དང་།
བྲན་མོ་དང་། རྟ་དང༌། གླང་པོ་དང༌། གསེར་དང༌། དངུལ་ལ་སོགས་པ་དང༌། བདག་གི་ལུས་
ཀྱི་བར་དུ་དབུལ་བར་བགྱིའོ། །བླ་མས་ཀྱང༌། མཆོད་པ་ཐམས་ཅད་ཡོངས་སྤངས་ནས། །བླ་
མ་མཆོད་པ་ཡང་དག་བརྩམ། །དེ་མཉེས་པས་ནི་ཀུན་མཁྱེན་པའི། །ཡེ་ཤེས་མཆོག་ནི་འཐོབ་
པར་འགྱུར། །གང་ཞིག་བསྐལ་བ་བྱེ་བ་ནི། །བརྒྱ་ཕྲག་ཏུ་ཡང་རྙེད་དཀའ་བའི། །སངས་རྒྱས་
དེ་ཉིད་བརྩོན་ལྡན་ལ། །སྐྱེ་བ་འདི་ལ་སྩོལ་བར་མཛད། །ཅེས་པས་སློབ་མ་དགའ་བར་བྱས་ཏེ།
དཀྱིལ་འཁོར་ལ་མཆོད་བསྟོད་བྱས་ནས་དངོས་གྲུབ་བླང་ཞིང༌། — བཛྲ་ས་ཏྭ་བཟླས་ནས་མ་
འབྱོར་པ་དང་ཉམས་པ་དང་། ཞེས་པ་ལ་སོགས་པས་བཟོད་པར་གསོལ་ཏེ། ༀ་ཁྱེད་ཀྱིས་
སེམས་ཅན་དོན་ཀུན་མཛད། །ཅེས་པ་ལ་སོགས་པ་དབྱངས་དང་བཅས་པ་བརྗོད་དེ། ཧཱུཾ་ཞེས་
པས་དཀྱིལ་འཁོར་གྱི་ལྷ་ཐམས་ཅད་གསལ་གདབ། ཛཿཧཱུྃ་བཾ་ཧོཿ༔ རང་གི་ཕུང་ཁམས་སྐྱེ་མཆེད་
ཡན་ལག་དང་བཅས་པ་རྣམས་ལ་ཇི་ལྟར་འོས་པར་བསྡུས་ཏེ། འགྲོ་ཀུན་འོད་གསལ་དུ་
བཅུག་ལ། དུས་དེ་ཉིད་དམ། ནངས་པར་རང་ཉིད་ལྷའི་ང་རྒྱལ་དང་ལྡན་པས། ཨ་ཀ་རོའམ།
ཧཱུྃ་བཟླས་ཤིང༌། རྡོ་རྗེ་དང་བཅས་པའི་ལག་པས་ཐོག་མར་མཚན་མ་རྣམས་མཐའ་ནས་རིམ་
གྱིས་བསྡུ། དེ་ནས་གདན་རྣམས་རིམ་གྱིས་བསྡུ། དེ་ནས་ཚངས་ཐིག་ནས་བརྩམས་ནས་སམ།
དབང་ལྡན་ནས་བརྩམས་ནས་གཙོ་བོའི་བར་གྱི་རྡུལ་ཚོན་རྣམས་བསྡུས་ཏེ། དེ་ནས་རང་གི་
མགོ་བོར་རྡུལ་ཚོན་བག་ཙམ་བཀོད་ལ། གཞན་ལ་ཡང་ཅུང་ཟད་བྱིན་ནས་ལྷག་མ་རྣམས་
-545-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ལེགས་པར་ཕྱགས་ཏེ། སྣོད་བཟང་པོར་བསྡུས་ནས་དར་ལ་སོགས་པའི་གོས་དང༌། རྒྱན་
གྱིས་བཀླུབས་ཤིང༌། མཆོད་པ་དང་བཀུར་སྟི་ཆེན་པོས་གདན་དྲངས་ཏེ། ཆུ་ཀླུང་གི་འགྲམ་དུ་
མཚོ་དང་ཀླུ་དང་བཅས་པ་ཀྱེའི་རྡོ་རྗེའི་དཀྱིལ་འཁོར་དུ་གསལ་བར་བལྟས་ཏེ། མཆོད་བསྟོད་
དང༌། ཨ་ཀཱ་རོ་དང་། ༀ་ཨཱཿཧཱུྃ་གིས་ཀླུ་ལ་གཏོར་མ་བཏང་བས་ཀླུ་ཐམས་ཅད་རབ་ཏུ་དགའ་
བར་གྱུར་ནས་བཀུར་སྟིས་སྤྱན་དྲངས་པར་བསམས་ཏེ། ཆུ་ཀླུང་ལ་དོར་བར་བྱ་ཞིང༌། དེ་ནས་
བུམ་པ་དག་ཏུ་ཆུ་བླངས་ནས། དཀྱིལ་འཁོར་གྱི་ཁང་པ་ལ་བསང་གཏོར་བྱ་སྟེ། རང་ཉིད་ཧཱུཾ་
མཛད་ཀྱེ་ང་རྒྱལ་གྱིས་ཁྲོ་བོ་བཅུ་གསལ་བར་སྤྲོས་ཤིང༌། གནོད་མཛེས་ལ་བཀའ་བསྒོས་
པའམ། ཡང་ན་གནོད་མཛེས་ཀྱི་ང་རྒྱལ་གྱིས་རྐང་པ་གཡོན་བརྐྱང་གི་སྟབས་སུ་གནས་ཤིང་།
མཆོད་པ་སྔོན་དུ་འགྲོ་བས་ཧཱུཾ་མཛད་ཀྱི་ཕྱག་རྒྱ་ལས་མཛུབ་མོ་གཉིས་ལྕགས་ཀྱུ་ལྟར་བྱས་ཏེ་
བསྣོལ་བ་སྐམ་པའི་ཕྱག་རྒྱས་ཨོཾ་བཛྲ་ཀཱི་ལ་ཨུད་ཀཱི་ལ་ཡ་སརྦ་བིགྷན་བཛྲ་དྷ་ར་ཡ་ཨ་ཛྙ་པ་
ཡ་ཧཱུཾ་ཕཊ་ཕཊ་ཧོཿ ཞེས་པས་ཕུར་བུ་རྣམས་བསྡུས་ཏེ། ཨོཾ་རུ་རུ་སྤུ་རུ་ཛཱ་ལ་ཏིཥྛ་སིདྷི་ལོ་ཙ་ནི་
སརྦ་སཱ་དྷ་ནི་སྭཱ་ཧཱ། ཞེས་བཟླས་པའི་འོ་མས་བཀྲུ་ཞིང་། རང་གི་གསང་གནས་སུ་ཐིམ་པར་
བསམ། ཁུང་བུར་ཡང་འོ་མ་གཏོར་བས་བགེགས་རྣམས་བདེ་སྟོང་གི་དབང་མཐར་ཕྱིན་ནས་
སངས་རྒྱས་པར་བལྟས་ཏེ། ཁུང་བུ་ཡང་དགང་ངོ༌། །དེ་ནས་ཕུར་བུའི་སྐུད་པ་རྣམས་བཀྲོལ་
ཏེ། སྣོད་གཙང་མར་བཞག་ནས་དམ་ཚིག་གི་ལྷ་ཐམས་ཅད་མཉེས་པར་བྱ་བའི་ཕྱིར་ཙན་དན་
གྱི་ཆུས་གསང་བཏོར་བྱ་ཞིང༌། ཨོཾ་ཨཱཿཧཱུྃ་ས་ཏྭ་ཨརྴ གུ་རུ་སིད་དྷི་སྭཱ་ཧཱ། ཞེས་པའམ། སེམས་
ཅན་གྱི་དོན་བདེ་ལེགས་སུ་མཛོད་ཅིག། ཅེས་བྱ་བས་གནས་ཇི་ལྟ་བར་བསྡུའོ། །དེ་ནས་ཁྲོ་
བོ་བཅུ་ལ་མཆོད་བསྟོད་བྱས་ནས། རང་གི་ལུས་ཀྱི་ཡན་ལག་ལ་གཤེགས་སུ་གསོལ་ཏེ། རྡོ་
རྗེ་སེམས་དཔའི་སྒོམ་བཟླས་མང་དུ་བྱས་ལ། དཔའ་མོའི་སྟོན་མོ་བྱས་པའི་མཐར་བསྔོ་བ་
དང་། སྨོན་ལམ་དང་། བཀྲ་ཤིས་ལ་སོགས་པ་རྒྱ་ཆེར་བྱས་ནས་གནས་གསུམ་དུ་འབྲུ་
-546-

སྔགས་ལ་འཇུག་པའི་སྒོ་ལས། དུས་འཁོར་ལུགས་གསང་འཇིགས་བདེ་དགྱེས་མངོན་དཀྱིལ། ༨༦༽
གསུམ་བཀོད་དེ། རང་ཉིད་ཀྱཻ་རྡོ་རྗེ་ཡབ་ཡུམ་དུ་གསལ་བའི་བྱང་ཆུབ་ཀྱི་སེམས་ཀྱི་འོད་ཟེར་
གྱིས་སེམས་ཅན་ཐམས་ཅད་ལ་དབང་བསྐུར་བས་དྲི་མ་ཐམས་ཅད་དང་བྲལ་ནས།
སྣོད་
}6_
ཐམས་ཅད་གཞལ་ཡས་ཁང་དང་། བཅུད་ཐམས་ཅད་ལྷ་དང་ལྷ་མོའི་དཀྱིལ་འཁོར་དུ་བལྟས་
ཏེ། དེ་ཐམས་ཅད་ཀྱང་གསང་ཆེན་རིགས་གཅིག་གི་རྣམ་འཕྲུལ་ཙམ་དུ་ཤེས་པའི་སྒོ་ནས་
སྤྱོད་ལམ་ཐམས་ཅད་དུས་འདའ་བར་བྱའོ། །སྒྲུབ་བྱེད་ནི་རྒྱུད་འདི་ཉིད་ལས་འདིའི་དཀྱིལ་
འཁོར་གྱི་ཆོ་ག་དེ་ཉིད་འདུས་པའི་དཀྱིལ་འཁོར་གྱི་ཆོ་ག་བཞིན་བྱ་བར་གསུངས་པ་དང༌།
ཁྱད་པར་རྣམས་རྡོ་རྗེ་སྙིང་པོས་དང་པོའི་སངས་རྒྱས་ཀྱི་རྒྱུད་ཆེན་པོ་ལས་གསུངས་པ་བཞིན་
བྱ་བར་བཞེད་པ་དང༌། ཀྱཻའི་རྡོ་རྗེའི་རྩ་རྒྱུད་རྒྱས་པ་ལས། བྱིས་པ་སྐྱེས་ལ་མ་རྣམས་ནི། །ཆུ་
ཡི་ཁྲུ་བའི་དབང་སྐུར་བྱེད། །དེ་ཡི་གཙུག་ཕུད་རབ་འཇོག་པ། །ཅོད་པན་དུ་ནི་ཡོངས་སུ་
བརྟགས། །དེ་ཡི་རྣ་བ་འབུགས་ལ་སོགས། །དར་དཔྱངས་དབང་བསྐུར་ཞེས་པར་བཤད། །
བྱིས་པའི་སྨྲ་དང་དགོད་པ་ནི། །དྲིལ་བུ་རྡོ་རྗེའི་དབང་བསྐུར་རོ། །ལྔ་པ་ལོངས་སྤྱོད་རྟུལ་
ཞུགས་ཡིན། །མིང་གིས་མིང་གི་དབང་བསྐུར་བའོ། །ཀློག་པ་ལ་སོགས་རྗེ་གནང་བ། །ཕ་
དག་གིས་ནི་རྟག་ཏུ་སྟེར། །དེ་ལྟར་རྣམ་པ་བདུན་གྱིས་ནི། །དབང་བསྐུར་བདུན་དུ་རབ་ཏུ་
གྲགས། །དེའི་བག་མ་ལེན་བྱེད་པ། །དབང་བསྐུར་གོ་རིམ་བརྗོད་པར་བྱ། །དེ་ཡི་ཤེས་རབ་
གཏོད་པ་ནི། །དེ་ཡི་ལག་པ་འཛིན་པ་བརྗོད། །ཤེས་རབ་ཐབས་ཀྱིས་སྙོམས་འཇུག་པ། །
འཆིང་བ་ལས་ནི་དེ་བདེར་འགྱུར། །ཞེས་པ་ལ་སོགས་པ་གསུངས་ཏེ། དེ་ནས་དབང་རྒྱས་པ་
ནི་དེ་ཉིད་འདུས་པ་དང་དུས་ཀྱི་འཁོར་ལོའི་རྒྱུད་བཞིན་བྱ་བ་ཡིན་ནོ། །དགྱེས་པ་རྡོ་རྗེ་དུས་
ཀྱི་འཁོར་ལོའི་དཀྱིལ་འཁོར་དུ་དབང་སྐུར་བའི་ཆོ་ག་ལེའུ་ཚན་བཅོ་ལྔ་པའོ།། །།
-547-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།